02011D0850 — ET — 17.12.2011 — 000.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI RAKENDUSOTSUS, 12. detsember 2011, millega kehtestatakse eeskirjad Euroopa Parlamendi ja nõukogu direktiivide 2004/107/EÜ ja 2008/50/EÜ jaoks seoses välisõhu kvaliteedi alase vastastikuse teabevahetuse ja aruandlusega (teatavaks tehtud numbri K(2011) 9068 all) (2011/850/EL) (ELT L 335 17.12.2011, lk 86)





Parandatud:









▼B

KOMISJONI RAKENDUSOTSUS,

12. detsember 2011,

millega kehtestatakse eeskirjad Euroopa Parlamendi ja nõukogu direktiivide 2004/107/EÜ ja 2008/50/EÜ jaoks seoses välisõhu kvaliteedi alase vastastikuse teabevahetuse ja aruandlusega

(teatavaks tehtud numbri K(2011) 9068 all)

(2011/850/EL)







I

PEATÜKK

ÜLDSÄTTED

Artikkel 1

Sisu

Käesoleva otsusega kehtestatakse direktiivide 2004/107/EÜ ja 2008/50/EÜ rakenduseeskirjad, milles käsitletakse järgmist:

a) liikmesriikide kohustusi esitada aruandeid välisõhu kvaliteedi hindamise ja juhtimise kohta;

b) liikmesriikide vastastikust teabevahetust võrkude ja jaamade kohta ning õhukvaliteedi mõõtmise tulemuste kohta, mis on saadud jaamadest, mille liikmesriigid on olemasolevate jaamade hulgast vastastikuse teabevahetuse jaoks välja valinud.

Artikkel 2

Mõisted

Käesolevas otsuses kasutatakse lisaks direktiivi 2004/107/EÜ artiklis 2, direktiivi 2007/2/EÜ artiklis 3 ja direktiivi 2008/50/EÜ VII lisa artiklis 2 sätestatud mõistetele järgmisi mõisteid:

1) „jaam” – koht, kus tehakse mõõtmisi või võetakse proove ühes või mitmes proovivõtukohas samas paigas ligikaudu 100 m2 suurusel alal;

2) „võrk” – organisatsiooniline struktuur, milles toimub välisõhu kvaliteedi hindamine ühes või mitmes jaamas tehtud mõõtmiste teel;

3) „mõõtepaigaldis” – konkreetses jaamas ühe saasteaine või ühe selle ühendi mõõtmiseks kasutatav tehniline seadmestik;

4) „mõõtmisandmed” – konkreetse saasteaine kontsentratsiooni- või sadestustaseme kohta mõõtmise teel saadud teave;

5) „modelleerimisandmed” – konkreetse saasteaine kontsentratsiooni- või sadestustaseme kohta füüsilise tegelikkuse numbrilise simulatsiooni teel saadud teave;

6) „objektiivse hindamise andmed” – konkreetse saasteaine kontsentratsiooni- või sadestustaseme kohta eksperdianalüüsi ja võimaliku statistiliste töövahendite kasutamise teel saadud teave;

7) „põhiandmed” – konkreetse saasteaine kontsentratsiooni- või sadestustaseme kohta käesolevas otsuses ettenähtud suurima ajalise lahutusega mõõtmise teel saadud teave;

8) „ajakohastatud hindamise põhiandmed” – iga saasteaine hindamise meetodile sobiva sagedusega kogutud ja viivitamatult avalikkusele kättesaadavaks tehtud põhiandmed;

9) „välisõhu kvaliteedi portaal” – komisjoni poolt Euroopa Keskkonnaameti abiga hallatav veebileht, mille kaudu antakse teavet käesoleva otsuse rakendamise kohta ja mis hõlmab andmehoidlat;

10) „andmehoidla” – välisõhu kvaliteedi portaaliga lingitud ja Euroopa Keskkonnaameti hallatav infosüsteem, mis sisaldab õhukvaliteedi teavet ja andmeid, mis on kättesaadavaks tehtud liikmesriikide kontrolli all olevate riiklike aruandlus- ja andmevahetussõlmede kaudu;

11) „andmetüüp” – kirjeldav tunnus, mille järgi liigitatakse eri otstarbel kasutatavaid sarnaseid andmeid käesoleva otsuse II lisa A osas sätestatud kategooriatesse;

12) „keskkonnaeesmärk” – välisõhu kvaliteedi alane eesmärk, mis tuleb vastavalt saavutada teatud ajaks või võimaluse korral konkreetse aja jooksul või pikas perspektiivis, nagu on sätestatud direktiivides 2004/107/EÜ ja 2008/50/EÜ.







II

PEATÜKK

ÜHISSÄTTED TEABEEDASTUSPROTSESSI JA KVALITEEDIKONTROLLI KOHTA

Artikkel 3

Välisõhu kvaliteedi portaal ja andmehoidla

1. Komisjon, keda abistab Euroopa Keskkonnaamet, asutab andmehoidla ja teeb selle kättesaadavaks välisõhu kvaliteedi portaali kaudu (edaspidi „portaal”).

2. Liikmesriigid teevad aruannete esitamiseks ja vastastikuseks teabevahetuseks kasutatava teabe andmehoidlale kättesaadavaks vastavalt artiklile 5.

3. Andmehoidlat haldab Euroopa Keskkonnaamet.

4. Andmehoidla on üldsusele avatud tasuta.

5. Iga liikmesriik nimetab isiku või isikud, kes vastutab või vastutavad kõigi aruandluses või teabevahetuses esitatud andmete liikmesriigi nimel edastamise eest andmehoidlale. Aruandluses või teabevahetuses esitatava teabe teevad kättesaadavaks ainult selleks nimetatud isikud.

6. Iga liikmesriik teatab komisjonile lõikes 5 osutatud isiku või isikute nimed.

Artikkel 4

Teabe kodeerimine

Komisjon, keda abistab Euroopa Keskkonnaamet, teeb liikmesriikidele portaalis kättesaadavaks standardse masinloetava kirjelduse, kuidas käesoleva otsusega nõutavat teavet kodeerida.

Artikkel 5

Teabe kättesaadavaks tegemise kord

1. Liikmesriigid teevad käesoleva otsusega nõutava teabe andmehoidlale kättesaadavaks kooskõlas I lisa A osas sätestatud nõuetega. Seda teavet töödeldakse automaatselt elektroonilise andmetöötlusvahendiga.

2. Lõikes 1 osutatud andmetöötlusvahendit kasutatakse järgmiste funktsioonide täitmiseks:

a) kättesaadavaks tegemisele kuuluva teabe järjepidevuse kontrolliks;

b) põhiandmete kontrolliks konkreetsete andmekvaliteedi normide suhtes, mis on täpsustatud direktiivi 2004/107/EÜ IV lisas ja direktiivi 2008/50/EÜ I lisas;

c) põhiandmete koondamiseks vastavalt käesoleva otsuse I lisas ning direktiivi 2008/50/EÜ VII ja XI lisas sätestatud eeskirjadele.

3. Kui koondandmed tuleb teha kättesaadavaks vastavalt artiklitele 6–14, genereeritakse need käesoleva artikli lõikes 1 nimetatud andmetöötlusvahendiga.

4. Komisjon kinnitab teabe kättesaamist.

5. Kui liikmesriik soovib teavet ajakohastada, kirjeldab ta ajakohastatud teabe andmehoidlale kättesaadavaks tegemisel erinevusi ajakohastatud ja algse teabe vahel ning ajakohastamise põhjuseid.

Komisjon kinnitab ajakohastatud teabe kättesaamist. Pärast kättesaamise kinnitamist loetakse ajakohastatud teavet ametlikuks teabeks.







III

PEATÜKK

LIIKMESRIIKIDE VÄLISÕHU KVALITEEDI TEABE KÄTTESAADAVAKS TEGEMINE

Artikkel 6

Piirkonnad ja linnastud

1. Käesoleva otsuse artiklis 5 osutatud korras teevad liikmesriigid kättesaadavaks käesoleva otsuse II lisa B osas sätestatud teabe piirkondade ja linnastute piiritlemise ja liikide kohta, mis on kehtestatud vastavalt direktiivi 2004/107/EÜ artiklile 3 ja direktiivi 2008/50/EÜ artiklile 4 ning milles tuleb õhu kvaliteedi hindamine ja juhtimine teostada järgneval kalendriaastal.

Piirkondade ja linnastute puhul, mille suhtes kehtib vastavalt direktiivi 2008/50/EÜ artiklile 22 erand või tähtaja pikendus, tuleb see kättesaadavaks tehtavas teabes ära märkida.

2. Liikmesriigid teevad lõikes 1 osutatud teabe komisjonile kättesaadavaks hiljemalt iga kalendriaasta 31. detsembriks. Liikmesriigid võivad märkida, et varem teatavaks tehtud teave ei ole muutunud.

3. Kui piirkondade ja linnastute piiritlemises ja liigitamises tehakse muudatusi, teavitavad liikmesriigid sellest komisjoni hiljemalt üheksa kuu jooksul pärast selle kalendriaasta lõppu, mille jooksul muudatused tehti.

Artikkel 7

Hindamisrežiim

1. Käesoleva otsuse artiklis 5 osutatud korras teevad liikmesriigid kättesaadavaks II lisa C osas sätestatud teabe hindamisrežiimi kohta, mida tuleb kohaldada järgneval kalendriaastal iga saasteaine suhtes üksikutes piirkondades ja linnastutes vastavalt direktiivi 2004/107/EÜ artiklile 4 ning direktiivi 2008/50/EÜ artiklitele 5 ja 9.

2. Liikmesriigid teevad lõikes 1 osutatud teabe komisjonile kättesaadavaks hiljemalt iga kalendriaasta 31. detsembriks. Liikmesriigid võivad märkida, et varem teatavaks tehtud teabes ei ole toimunud muudatusi.

Artikkel 8

Looduslikest allikatest või talvisest teede liivatamisest või soolatamisest tingitud ületamiste näitamise ja mahaarvamise meetodid

1. Käesoleva otsuse artiklis 5 osutatud korras teevad liikmesriigid kättesaadavaks II lisa D osas sätestatud teabe looduslikest allikatest või talvisest teede liivatamisest või soolatamisest tingitud ületamiste näitamiseks ja mahaarvamiseks kasutatud meetodite kohta, mida kohaldatakse üksikutes piirkondades ja linnastutes vastavalt direktiivi 2008/50/EÜ artiklitele 20 ja 21.

2. Liikmesriigid teevad lõikes 1 osutatud teabe kogu kalendriaasta kohta komisjonile kättesaadavaks hiljemalt üheksa kuu jooksul pärast iga kalendriaasta lõppu.

Artikkel 9

Hindamismeetodid

1. Käesoleva otsuse artiklis 5 osutatud korras teevad liikmesriigid kättesaadavaks II lisa D osas sätestatud teabe kohaldatud hindamismeetodite kvaliteedi ja jälgitavuse kohta.

2. Liikmesriigid teevad lõikes 1 osutatud teabe kogu kalendriaasta kohta komisjonile kättesaadavaks hiljemalt üheksa kuu jooksul pärast iga kalendriaasta lõppu.

3. Kui konkreetses piirkonnas või linnastus on direktiivi 2004/107/EÜ artikli 4 ning direktiivi 2008/50/EÜ artiklite 6 ja 9 ja artikli 10 lõike 6 alusel kohustuslik statsionaarne mõõtmine, sisaldab teave vähemalt järgmisi andmeid:

a) mõõtepaigaldis;

b) muu kui standardmeetodi kasutamise korral selle meetodi samaväärsuse tõendamine;

c) proovivõtukoha asukoht, selle kirjeldus ja liigitus;

d) andmekvaliteedi dokumendid.

4. Kui konkreetses piirkonnas või linnastus kasutatakse vastavalt direktiivi 2004/107/EÜ artiklile 4 ning direktiivi 2008/50/EÜ artiklitele 6 ja 9 ja artikli 10 lõikele 6 indikaatormõõtmist, sisaldab teave vähemalt järgmisi andmeid:

a) kasutatud mõõtmismeetod;

b) proovivõtukohad ja vaadeldav ala;

c) valideerimismeetod;

d) andmekvaliteedi dokumendid.

5. Kui konkreetses piirkonnas või linnastus kasutatakse vastavalt direktiivi 2004/107/EÜ artiklile 4 ning direktiivi 2008/50/EÜ artiklitele 6 ja 9 modelleerimistehnikaid, sisaldab teave vähemalt järgmisi andmeid:

a) modelleerimissüsteemi ja selle sisendite kirjeldus;

b) mudeli valideerimine mõõtmiste kaudu;

c) vaadeldav ala;

d) andmekvaliteedi dokumendid.

6. Kui konkreetses piirkonnas või linnastus kasutatakse direktiivi 2004/107/EÜ artikli 4 ning direktiivi 2008/50/EÜ artiklite 6 ja 9 alusel objektiivset hindamist, sisaldab teave vähemalt järgmisi andmeid:

a) prognoosimismeetodi kirjeldus;

b) andmekvaliteedi dokumendid.

7. Liikmesriigid teevad kättesaadavaks ka II lisa D osas sätestatud teabe nende hindamismeetodite kvaliteedi ja jälgitavuse kohta, mida on kasutatud võrkude ja jaamade suhtes, mille liikmesriigid on välja valinud vastastikuseks teabevahetuseks vastavalt artikli 1 punktile b I lisa B osas loetletud saasteainete teemal ning, kui teave on kättesaadav, siis I lisa C osas loetletud lisasaasteainete ja portaalis teabevahetuse jaoks loetletud lisasaasteainete teemal. Teabevahetuses esitatava teabe suhtes kohaldatakse käesoleva artikli lõikeid 1–6.

Artikkel 10

Valideeritud põhiandmed hindamise kohta ja ajakohastatud põhiandmed hindamise kohta

1. Liikmesriigid teevad käesoleva otsuse artiklis 5 sätestatud korras kättesaadavaks II lisa E osas sätestatud teabe hindamise teel saadud valideeritud põhiandmetega kõikide proovivõtukohtade kohta, kus kogutakse mõõtmisandmeid hindamiseks, nagu on liikmesriigid märkinud vastavalt artiklile 9 I lisa B ja C osas loetletud saasteainete suhtes.

Kui konkreetses piirkonnas või linnastus kasutatakse modelleerimistehnikaid, teevad liikmesriigid kättesaadavaks II lisa E osas sätestatud teabe suurima kättesaadava ajalise lahutuse juures.

2. Valideeritud põhiandmed hindamise kohta tuleb kogu kalendriaasta kohta täielike aegridadena komisjonile kättesaadavaks teha hiljemalt üheksa kuu jooksul pärast iga kalendriaasta lõppu.

3. Kui liikmesriigid kasutavad direktiivi 2008/50/EÜ artikli 20 lõikes 2 ja artikli 21 lõikes 3 sätestatud võimalust, teevad nad kättesaadavaks teabe saasteainete koguste kohta, mis on vastavalt direktiivi 2008/50/EÜ artikli 20 lõikele 1 pärit looduslikest allikatest või vastavalt direktiivi 2008/50/EÜ artikli 21 lõigetele 1 ja 2 talvisest teede liivatamisest või soolatamisest.

Teave sisaldab:

a) mahaarvamise ruumilist ulatust;

b) käesoleva artikli lõike 1 alusel kättesaadavaks tehtud valideeritud põhiandmete kogust nende saasteainete hindamise kohta, mis on tingitud looduslikest allikatest või talvisest teede liivatamisest või soolatamisest;

c) vastavalt artiklile 8 teatavaks tehtud meetodite kasutamisel saadud tulemusi.

4. Liikmesriigid teevad kättesaadavaks ka II lisa E osas sätestatud teabe ajakohastatud hindamisandmetega võrkude ja jaamade puhul, mille liikmesriigid on spetsiaalselt välja valinud ajakohastatud teabe kättesaadavaks tegemiseks nende võrkude ja jaamade hulgas, mille liikmesriigid on välja valinud vastastikuseks teabevahetuseks vastavalt artikli 1 punktile b I lisa B osas loetletud saasteainete teemal ning, kui teave on kättesaadav, siis I lisa C osas loetletud lisasaasteainete ja teabevahetuse jaoks portaalis loetletud lisasaasteainete teemal.

5. Liikmesriigid teevad kättesaadavaks ka II lisa E osas sätestatud teabe valideeritud põhiandmete kohta võrkude ja jaamade puhul, mille liikmesriigid on välja valinud vastastikuseks teabevahetuseks vastavalt artikli 1 punktile b I lisa B osas loetletud saasteainete teemal ning, kui teave on kättesaadav, siis I lisa C osas loetletud lisasaasteainete ja teabevahetuse jaoks portaalis loetletud lisasaasteainete teemal. Teabevahetuses esitatava teabe suhtes kohaldatakse käesoleva artikli lõikeid 2 ja 3.

6. Vastavalt lõikele 4 hindamisel saadud ajakohastatud põhiandmed tehakse komisjonile ajutiselt kättesaadavaks iga saasteaine hindamise meetodi puhul sobiva sagedusega ja mõistliku aja jooksul pärast seda, kui andmed käesoleva otsuse I lisa B osas täpsustatud saasteainete kohta on vastavalt direktiivi 2008/50/EÜ artiklile 26 üldsusele kättesaadavaks tehtud.

Teave sisaldab:

a) hinnatud kontsentratsioonitasemeid;

b) märget kvaliteedikontrolli staatuse kohta.

7. Vastavalt lõikele 4 kättesaadavaks tehtud ajakohastatud põhiandmed peavad olema kooskõlas artiklite 6, 7 ja 9 alusel kättesaadavaks tehtud teabega.

8. Liikmesriigid võivad vastavalt lõikele 4 kättesaadavaks tehtud ajakohastatud põhiandmeid hindamise kohta pärast täiendavat kvaliteedikontrolli ajakohastada. Ajakohastatud teave asendab algse teabe ning selle staatus märgitakse selgelt välja.

Artikkel 11

Valideeritud koondandmed hindamise kohta

1. Artikli 5 lõikes 1 osutatud andmetöötlusvahendiga genereeritakse II lisa F osas sätestatud teave, mis sisaldab valideeritud koondandmeid hindamise kohta liikmesriikide poolt vastavalt artiklile 10 kättesaadavaks tehtud teabe põhjal, mis sisaldab valideeritud põhiandmeid hindamise kohta.

2. Saasteainete puhul, mille suhtes kehtivad kohustuslikud seirenõuded, koosneb andmetöötlusvahendiga genereeritud teave mõõdetud kontsentratsioonitasemete koondandmetest kõikide proovivõtukohtade kohta, mille kohta liikmesriigid peavad artikli 9 lõike 3 punkti c alusel teabe kättesaadavaks tegema.

3. Saasteainete puhul, mille suhtes on kindlaks määratud keskkonnaeesmärgid, koosneb andmetöötlusvahendiga genereeritud teave I lisa B osas sätestatud kindlaksmääratud keskkonnaeesmärgiga seotud kontsentratsioonitasemetest väljendatuna meetermõõdustikus ja sisaldab järgmiseid andmeid:

a) aasta keskväärtust, kus aasta keskmine siht- või piirväärtus on kindlaks määratud;

b) piirtaseme ületamise tundide koguarvu, kus ühe tunni piirtase on kindlaks määratud;

c) piirtaseme ületamise päevade koguarvu, kus päevane piirväärtus on kindlaks määratud, või protsentiili 90,4 PM10-osakeste puhul konkreetsel juhul, kus pidevate mõõtmiste asemel kasutatakse pistelisi mõõtmisi;

d) piirtaseme ületamise päevade koguarvu, kus suurim 8-tunnise päeva keskmine siht- või piirtase on kindlaks määratud;

e) AOT40, nagu on määratletud direktiivi 2008/50/EÜ VII lisa A osas osooni sihtväärtuse kohta taimestiku kaitseks;

f) keskmist kokkupuute näitajat PM2,5-osakeste kokkupuute vähendamise eesmärgi ja kohustuslikult saavutatava saastatuse taseme määra puhul.

Artikkel 12

Keskkonnaeesmärkide saavutamine

1. Käesoleva otsuse artiklis 5 osutatud korras teevad liikmesriigid kättesaadavaks II lisa G osas sätestatud teabe direktiivides 2004/107/EÜ ja 2008/50/EÜ kehtestatud keskkonnaeesmärkide saavutamise kohta.

2. Lõikes 1 osutatud teave kogu kalendriaasta kohta tuleb komisjonile kättesaadavaks teha hiljemalt üheksa kuu jooksul pärast iga kalendriaasta lõppu.

Teave sisaldab järgmist:

a) deklaratsiooni kõikide keskkonnaeesmärkide saavutamise kohta igas konkreetses piirkonnas või linnastus, kaasa arvatud teavet kohaldatava lubatud ületamismäära ületamise kohta;

b) kui see on asjakohane, siis deklaratsiooni, et ületamine piirkonnas on tingitud looduslikest allikatest;

c) kui see on asjakohane, siis deklaratsiooni, et PM10-osakeste taseme osas õhukvaliteedi eesmärgi ületamine piirkonnas või linnastus on tingitud pärast talvist teede liivatamist või soolatamist PM10-osakeste välisõhku sattumisest;

d) teavet PM2,5-osakeste kokkupuute vähendamise eesmärgi ja kohustuslikult saavutatava saastatuse taseme määra saavutamise kohta.

3. Kui piirtaset on ületatud, sisaldab kättesaadavaks tehtud teave ka teavet selle ala kohta, kus taset on ületatud, ja saastusega kokku puutunud inimeste arvu.

4. Kättesaadavaks tehtud teave on järjepidev artikli 6 alusel kättesaadavaks tehtud teabega piirkondade piiritlemise kohta samal kalendriaastal ja artikli 11 alusel kättesaadavaks tehtud valideeritud koondandmetega hindamise kohta.

Artikkel 13

Õhukvaliteedi kavad

1. Käesoleva otsuse artiklis 5 osutatud korras teevad liikmesriigid kättesaadavaks käesoleva otsuse II lisa H, I, J ja K osas sätestatud teabe õhukvaliteedi kavade kohta, nagu nõuab direktiivi 2008/50/EÜ artikkel 23, kaasa arvatud:

a) õhukvaliteedi kava kohustuslikud elemendid, nagu need on vastavalt direktiivi 2008/50/EÜ artiklile 23 loetletud direktiivi 2008/50/EÜ XV lisa A osas;

b) viited selle kohta, kust saab üldsus õhukvaliteedi kavade rakendamise kohta regulaarselt ajakohastatud teavet.

2. Teave tehakse komisjonile kättesaadavaks viivitamatult ja hiljemalt kahe aasta jooksul pärast selle kalendriaasta lõppu, mille vältel täheldati piirtaseme esimest ületamist.

Artikkel 14

Meetmed direktiivi 2004/107/EÜ sihtväärtustest kinnipidamiseks

1. Käesoleva otsuse artiklis 5 osutatud korras teevad liikmesriigid kättesaadavaks käesoleva otsuse II lisa K osas sätestatud teabe sihtväärtustest kinnipidamiseks võetud meetmete kohta, nagu nõuab direktiivi 2004/107/EÜ artikli 5 lõige 2.

2. Teave tehakse komisjonile kättesaadavaks hiljemalt kahe aasta jooksul pärast selle aasta lõppu, mille vältel täheldati meetme käivitanud piirtaseme ületamist.







IV

PEATÜKK

ÜLEMINEKU- JA LÕPPSÄTTED

Artikkel 15

Kehtetuks tunnistamine

Otsused 2004/224/EÜ ja 2004/461/EÜ tunnistatakse kehtetuks alates 1. jaanuarist 2014.

Artikkel 16

Kohaldatavus

1. Käesolevat otsust kohaldatakse alates 1. jaanuarist 2014.

2. Erandina käesoleva artikli lõikest 1 teevad liikmesriigid artiklite 6 ja 7 alusel nõutava teabe kättesaadavaks esimest korda hiljemalt 31. detsembriks 2013.

Artikkel 17

Adressaadid

Käesolev otsus on adresseeritud liikmesriikidele.









I LISA

A) Andmenõuded

1) Aja teatamine aruannetes

Kõik ajalised viited tehakse kättesaadavaks vastavalt ISO standardile 8601:2004(E), kasutades laiendatud formaati (AAAA-KK-PPThh:mm:ss ± hh:mm), mis hõlmab teavet erinevuse kohta koordineeritud maailmaajast (UTC).

Ajatempel näitab mõõtmisperioodi lõppu.

2) Komakohtade arv ja ümardamine

Andmed tuleb kättesaadavaks teha numbrite sama komakohtade arvuga, nagu neid kasutatakse järelevalvevõrgustikus.

Ümardamine peab olema iga arvutuse kõige viimane etapp, st vahetult enne tulemuse võrdlemist keskkonnaeesmärgiga, ning seda tuleb teha ainult üks kord. Süsteem ümardab kättesaadavaks tehtud andmed vaikimisi, kui see on asjakohane, vastavalt ümardamise kommertseeskirjadele.

3) Samaväärsus

Kui konkreetses asukohas kasutatakse rohkem kui ühte hindamismeetodit, tuleks andmed esitada, kasutades hindamismeetodit, mis annab selles konkreetses kohas kõige väiksema määramatuse.

4) Standardimine

Vastastikusele teabevahetusele kehtivad direktiivi 2004/107/EÜ IV lisa IV osa ja direktiivi 2008/50/EÜ VI lisa C osa sätted.

5) PM2,5-osakeste kohta kehtivad sätted

Piirtasemed ja lubatud ületamismäär

PM2,5-osakeste puhul kehtib vastavalt direktiivi 2008/50/EÜ XIV lisa E osale järgmine piirtaseme ja lubatud ületamismäära summa vastavatel järgnevalt loetletud aastatel:







Aasta Piirtase + lubatud ületamismäär 2008 30 2009 29 2010 29 2011 28 2012 27 2013 26 2014 26 2015 25

Keskmise kokkupuute näitaja arvutamine vastavalt direktiivi 2008/50/EÜ XIV lisa A osale

Arvutus tehakse iga aasta kohta eraldi, arvutades PM2,5-osakeste aasta keskväärtused iga väljavalitud proovivõtukoha kohta. Proovivõtukohtade väljavalimine peab olema asjakohasest kättesaadavaks tehtud teabest selgelt näha.

Aasta keskväärtuste saamiseks keskmistatakse kehtivad aasta keskväärtused, mis vastavad andmekvaliteedi normidele, kõikide liikmesriikide määratud keskmise kokkupuute näitaja kohtade kohta.

Seda protsessi korratakse kõigi kolme aasta kohta ja keskmise kokkupuute näitaja saamiseks seejärel kolm aasta keskväärtust keskmistatakse.

Keskmise kokkupuute näitaja tehakse igal aastal kättesaadavaks kolme aasta libiseva keskmisena. Kui on vaja ajakohastada andmeid, mis võivad otseselt või kaudselt (proovivõtukoha valimise kaudu) keskmise kokkupuute näitajat mõjutada, on vaja kogu asjaomane teave täielikult ajakohastada.

B) Keskkonnaeesmärgid ja aruandlusmõõdustik







Valem Kaitseobjekt Keskkonnaeesmärgi liik (kood (1)) Hindamiste keskmistamisaeg Keskkonnaeesmärkide aruandluse mõõdustik Keskkonnaeesmärgi arvväärtused (lubatud ületamiste arv) Saasteained, mille kohta tuleb aruandes esitada ajakohastatud ja valideeritud andmed NO2 Tervisekaitse Piirtase Üks tund Ületamiste tunde kalendriaastal 200 μg/m3 (18) Piirtase, lubatud ületamismäär Piirtase Üks kalendriaasta Aasta keskväärtus 40 μg/m3 Piirtase, lubatud ületamismäär ALT Üks tund Ületamine kolm järjestikust tundi (õhu kvaliteedi representatiivsetes kohtades vähemalt 100 km2 suurusel alal või kogu piirkonnas või linnastus olenevalt, kumb neist on väiksem) 400 μg/m3 NOx Taimestik CL Üks kalendriaasta Aasta keskväärtus 30 μg/m3 PM10 Tervisekaitse Piirtase Üks päev Ületamiste päevi kalendriaastal 50 μg/m3 (35) 90,4 protsentiil Piirtase Üks kalendriaasta Aasta keskväärtus 40 μg/m3 WSS (2) Üks päev Mahaarvatud ületamiste päevi kalendriaastal ei kohaldata Üks kalendriaasta Aasta keskväärtuse mahaarvamine ei kohaldata NAT (2) Üks päev Mahaarvatud ületamiste päevi kalendriaastal ei kohaldata Üks kalendriaasta Aasta keskväärtuse mahaarvamine ei kohaldata PM2,5 Tervisekaitse ECO Kolmel järgneval kalendriaastal Keskmise kokkupuute näitaja: (arvutamise kohta vt direktiivi 2008/50/EÜ) 20 μg/m3 ERT vastavalt direktiivi 2008/50/EÜ XIV lisa B osale Sihtväärtus Üks kalendriaasta Aasta keskväärtus 25 μg/m3 Piirtase Piirtase, lubatud ületamismäär SO2 Tervisekaitse Piirtase Üks tund Ületamiste tunde kalendriaastal 350 μg/m3 (24) Üks päev Ületamiste päevi kalendriaastal 125 μg/m3 (3) ALT Üks tund Ületamine kolm järjestikust tundi (õhu kvaliteedi representatiivsetes kohtades vähemalt 100 km2 suurusel alal või kogu piirkonnas või linnastus olenevalt, kumb neist on väiksem) 500 μg/m3 NAT (2) Üks tund Mahaarvatud ületamiste tunde kalendriaastal ei kohaldata Üks päev Mahaarvatud ületamiste päevi kalendriaastal ei kohaldata Taimestik CL Üks kalendriaasta Aasta keskväärtus 20 μg/m3 Talv Keskmine väärtus talvekuudel, st 1. oktoobrist aastal x – 1 kuni 31. märtsini aastal x 20 μg/m3 O3 Tervisekaitse Sihtväärtus Suurim 8-tunnise päeva keskväärtus Päevi, kus suurim 8-tunnise päeva keskväärtus ületab kolme aasta keskmistatud sihtväärtust 120 μg/m3 (25) LTO Suurim 8-tunnise päeva keskväärtus Päevi, kus suurim 8-tunnise päeva keskväärtus ületab pikaajalist eesmärki ühel kalendriaastal 120 μg/m3 INT Üks tund Ületamiste tunde kalendriaastal 180 μg/m3 ALT Üks tund Ületamiste tunde kalendriaastal 240 μg/m3 Taimestik Sihtväärtus 1. maist 31. juulini AOT40 (arvutamise kohta vt direktiivi 2008/50/EÜ VII lisa) 18 000 μg/m3·h LTO 1. maist 31. juulini AOT40 (arvutamise kohta vt direktiivi 2008/50/EÜ VII lisa) 6 000 μg/m3 h CO Tervisekaitse Piirtase Suurim 8-tunnise päeva keskväärtus Päevi, kus suurim 8-tunnise päeva keskväärtus ületab piirtaset 10 mg/m3 Saasteained, mille kohta tuleb aruandes esitada ainult valideeritud andmed Benseen Tervisekaitse Piirtase Üks kalendriaasta Aasta keskväärtus 5 μg/m3 Plii Tervisekaitse Piirtase Üks kalendriaasta Aasta keskväärtus 0,5 μg/m3 Kaadmium Tervisekaitse Sihtväärtus Üks kalendriaasta Aasta keskväärtus 5 ng/m3 Arseen Tervisekaitse Sihtväärtus Üks kalendriaasta Aasta keskväärtus 6 ng/m3 ▼C1 Nikkel Tervisekaitse Sihtväärtus Üks kalendriaasta Aasta keskväärtus 20 ng/m3 ▼B B(a)P Tervisekaitse Sihtväärtus Üks kalendriaasta Aasta keskväärtus 1 ng/m3 (1) LV – piirtase, LVMT – piirtase ja lubatud ületamismäär, TV – sihtväärtus, LTO – pikaajaline eesmärk, INT – teavitamistase, ALT – häiretase, CL – kriitiline tase, NAT – looduslikest allikatest pärit saasteainete hindamine, WSS – talvise liivatamise ja soolatamise hindamine, ERT – kokkupuute vähendamise eesmärk, ECO – kohustuslikult saavutatav saastatuse taseme määr. (2) Ajakohastatud andmeid ei tule kättesaadavaks teha.

C) Seirenõuetega saasteained

Loetelu sisaldab kõiki saasteaineid, millele kehtivad direktiivides 2004/107/EÜ ja 2008/50/EÜ osutatud seirenõuded. Loetelu, mis sisaldab veel saasteaineid, mille kohta liikmesriigid peavad vastastikust teabevahetust, peab Euroopa Keskkonnaamet ja see tehakse kättesaadavaks portaalis.







Õhubaasi kood Saasteaine valem Saasteaine nimi Mõõtühik Gaasilised anorgaanilised saasteained 1 SO2 Vääveldioksiid μg/m3 8 NO2 Lämmastikdioksiid μg/m3 9 NOx (1) Lämmastikoksiidid μg/m3 7 O3 Osoon μg/m3 10 CO Süsinikmonooksiid mg/m3 Tahked osakesed 5 PM10 PM10 μg/m3 6001 PM2,5 PM2,5 μg/m3 PM2,5 koostis ▼C1 1047 SO4 2- tahketes osakestes PM2,5 Sulfaat tahketes osakestes PM2,5 μg/m3 ▼B 1046 NO3 - tahketes osakestes PM2,5 Nitraat tahketes osakestes PM2,5 μg/m3 1045 NH4 + tahketes osakestes PM2,5 Ammoonium tahketes osakestes PM2,5 μg/m3 1771 Elem. C tahketes osakestes PM2,5 Elementaarne süsinik tahketes osakestes PM2,5 μg/m3 1772 Org. C tahketes osakestes PM2,5 Orgaaniline süsinik tahketes osakestes PM2,5 μg/m3 1629 Ca2+ tahketes osakestes PM2,5 Kaltsium tahketes osakestes PM2,5 μg/m3 1659 Mg2+ tahketes osakestes PM2,5 Magneesium tahketes osakestes PM2,5 μg/m3 1657 K+ tahketes osakestes PM2,5 Kaalium tahketes osakestes PM2,5 μg/m3 1668 Na+ tahketes osakestes PM2,5 Naatrium tahketes osakestes PM2,5 μg/m3 1631 Cl- tahketes osakestes PM2,5 Kloriid tahketes osakestes PM2,5 μg/m3 Raskmetallid ▼C1 5012 Pb tahketes osakestes PM10 Plii tahketes osakestes PM10 μg/m3 5014 Cd tahketes osakestes PM10 Kaadmium tahketes osakestes PM10 ng/m3 5018 As tahketes osakestes PM10 Arseen tahketes osakestes PM10 ng/m3 5015 Ni tahketes osakestes PM10 Nikkel tahketes osakestes PM10 ng/m3 ▼B Raskmetallide sadestus ▼C1 7012 Pb sadestumine Plii märg-/üldsadestumine μg/m2 päevas 7014 Cd sadestumine Kaadmiumi märg-/üldsadestumine μg/m2 päevas 7018 As sadestumine Arseeni märg-/üldsadestumine μg/m2 päevas 7015 Ni sadestumine Nikli märg-/üldsadestumine μg/m2 päevas. ▼B 7013 Hg sadestus Märg / elavhõbeda sadestus kokku μg/m2 päevas Elavhõbe 4013 Metalne gaasiline Hg Gaasiline elementaarelavhõbe ng/m3 4813 Summaarne gaasiline Hg Summaarne gaasiline Hg ng/m3 653 Reaktiivne gaasiline Hg Reaktiivne gaasiline elavhõbe ng/m3 ▼C1 5013 Hg tahketes osakestes PM10 Elavhõbe tahketes osakestes PM10 ng/m3 ▼B Polütsüklilised aromaatsed süsivesinikud 5029 B(a)P Benso(a)püreen tahketes osakestes PM10 ng/m3 5610 Benso(a)antratseen Benso(a)antratseen tahketes osakestes PM10 ng/m3 5617 Benso(b)fluoranteen Benso(b)fluoranteen tahketes osakestes PM10 ng/m3 5759 Benso(j)fluoranteen Benso(j)fluoranteen tahketes osakestes PM10 ng/m3 5626 Benso(k)fluoranteen Benso(k)fluoranteen tahketes osakestes PM10 ng/m3 5655 Indeno(1,2,3-cd)püreen Indeno(1,2,3-cd)püreen tahketes osakestes PM10 ng/m3 5763 Dibens(a,h)antratseen Dibens(a,h)antratseen tahketes osakestes PM10 ng/m3 Polütsükliliste aromaatsete süsivesinike sadestus 7029 B(a)P Benso(a)püreeni sadestus μg/m2 päevas 611 Benso(a)antratseen Benso(a)antratseeni sadestus μg/m2 päevas 618 Benso(b)fluoranteen Benso(b)fluoranteeni sadestus μg/m2 päevas 760 Benso(j)fluoranteen Benso(j)fluoranteeni sadestus μg/m2 päevas 627 Benso(k)fluoranteen Benso(k)fluoranteeni sadestus μg/m2 päevas 656 Indeno(1,2,3-cd)püreen Indeno(1,2,3-cd)püreeni sadestus μg/m2 päevas 7419 Dibens(a,h)antratseen Dibenso(a,h)antratseeni sadestus μg/m2 päevas ▼C1 Lenduvad orgaanilised ühendid ▼B 20 C6H6 Benseen μg/m3 428 C2H6 Etaan μg/m3 430 C2H4 Eteen (etüleen) μg/m3 432 HC≡CH Etüün (atsetüleen) μg/m3 503 H3C-CH2-CH3 Propaan μg/m3 505 CH2=CH-CH3 Propeen μg/m3 394 H3C-CH2-CH2-CH3 n-butaan μg/m3 447 H3C-CH(CH3)2 2-metüülpropraan (i-butaan) μg/m3 6005 H2C=CH-CH2-CH3 1-buteen μg/m3 6006 H3C-CH=CH-CH3 trans-2-buteen μg/m3 6007 H3C-CH=CH-CH3 cis-2-buteen μg/m3 24 CH2=CH-CH=CH2 1,3-butadieen μg/m3 486 H3C-(CH2)3-CH3 n-pentaan μg/m3 ▼C1 450 H3C-CH2-CH(CH3)2 2-metüülbutaan (isopentaan) μg/m3 ▼B 6008 H2C=CH-CH2-CH2-CH3 1-penteen μg/m3 6009 H3C-HC=CH-CH2-CH3 2-penteen μg/m3 451 CH2=CH-C(CH3)=CH2 2-metüül-1,3-butadieen (isopreen) μg/m3 443 C6H14 n-heksaan μg/m3 316 (CH3)2-CH-CH2-CH2-CH3 2-metüülpentaan (i-heksaan) μg/m3 441 C7H16 n-heptaan μg/m3 475 C8H18 n-oktaan μg/m3 449 (CH3)3-C-CH2-CH-(CH3)2 2,2,4-trimetüülpentaan (i-oktaan) μg/m3 ▼C1 21 C6H5-CH3 Tolueen μg/m3 431 C6H5-C2H5 Etüülbenseen μg/m3 464 m,p-C6H4(CH3)2 m,p-ksüleen μg/m3 482 o-C6H4(CH3)2 o-ksüleen μg/m3 ▼B 6011 C6H3(CH3)3 1,2,4-trimetüülbenseen μg/m3 6012 C6H3(CH3)3 1,2,3-trimetüülbenseen μg/m3 6013 C6H3(CH3)3 1,3,5-trimetüülbenseen μg/m3 32 THC(NM) Muud süsivesinikud kui metaan kokku μg/m3 25 HCHO Metanaal (formaldehüüd) μg/m3 (1) Aruandes võib esitada NOx või samas kohas mõõdetud NO ja NO2 summa. Deklareerida ühikutes μg NO2/m3.









II LISA

A) Ühised andmetüübid

Kui teatavat tüüpi andmed tuleb käesoleva lisa B ja K osa alusel kättesaadavaks teha, peavad need sisaldama kogu asjaomase alljärgnevalt täpsustatud andmetüübi all loetletud teavet.

1) Andmetüüp „kontaktandmed”

1. Vastutava asutuse, institutsiooni või organi nimi

2. Vastutava isiku nimi

3. Veebiaadress

4. Aadress

5. Telefoninumber

6. E-posti aadress

2) Andmetüüp „ületamisolukord”

1. Ületamisolukorra ID

2. Ületatud keskkonnaeesmärk

3. Ületamisolukorra pindala (andmetüüp „ruumiline ulatus”)

4. Ala liigitus

5. Haldusüksused

6. Selle ala hinnanguline pindala, kus tase ületas keskkonnaeesmärgi

7. Selle tee hinnanguline pikkus, kus tase ületas keskkonnaeesmärgi

8. Seirejaamad ületamise piirkonnas (link D-le)

9. Modelleeritud ületamine (link D-le)

10. Hinnanguline elanike arv ületamise piirkonnas

11. Hinnanguline keskkonnaeesmärki ületava tasemega kokku puutuva ökosüsteemi/taimestiku pindala

12. Võrdlusaasta

3) Andmetüüp „keskkonnaeesmärk”

1. Eesmärgi tüüp

2. Hindamise keskmistamisaeg

3. Kaitseobjekt

4) Andmetüüp „ruumiline ulatus”

1. Koordinaatidena antud GIS-teave

5) Andmetüüp „ruumiline vaatlus”

1. Ruumilise hindamise andmed

6) Andmetüüp „avaldamine”

1. Väljaanne

2. Pealkiri

3. Autor(id)

4. Avaldamise kuupäev

5. Kirjastaja

6. Veebilink

7) Andmetüüp „muudatusdokumendid”

1. Muudatus

2. Muudatuse kirjeldus

B) Teave piirkondade ja linnastute kohta (artikkel 6)

1) Teenusepakkuja (andmetüüp „kontaktandmed”)

2) Muudatusdokumendid (andmetüüp „muudatusdokumendid”)

3) Piirkonna kood

4) Piirkonna nimi

5) Piirkonna tüüp

6) Piirkondade piiritlemine (andmetüüp „ruumiline ulatus”)

7) Piirkonna ajalugu: taotluse algus- ja lõppkuupäev

8) Eelkäijad (link B-le)

9) Elanike arv

10) Elanike arvu võrdlusaasta

11) Määratud saasteaine kood

12) Kaitse sihttase

13) Erand või tähtaja pikendamine vastavalt direktiivi 2008/50/EÜ artiklile 22

C) Teave hindamisrežiimi kohta (artikkel 7)

1) Teenusepakkuja (andmetüüp „kontaktandmed”)

2) Muudatusdokumendid (andmetüüp „muudatusdokumendid”)

3) Teave piirkonna kohta (link B-le)

4) Saasteaine

5) Keskkonnaeesmärk (andmetüüp „keskkonnaeesmärk”)

6) Hindamispiiri saavutamine

7) Hindamispiiri liigitamise aasta

8) Liigitamisdokumendid (veebilink)

9) Hindamistüüp

10) Hindamistüüp: kirjeldus

11) Individuaalse hindamise metaandmed, sealhulgas jaama ID, asukohainfo (link D-le)

12) Õhukvaliteedi hindamise eest vastutav asutus (andmetüüp „kontaktandmed”)

13) Mõõtesüsteemide kinnitamise eest vastutav asutus (andmetüüp „kontaktandmed”)

14) Mõõtmiste täpsuse tagamise eest vastutav asutus (andmetüüp „kontaktandmed”)

15) Hindamismeetodi analüüsimise eest vastutav asutus (andmetüüp „kontaktandmed”)

16) Üleriigilise kvaliteedi tagamise koordineerimise eest vastutav asutus (andmetüüp „kontaktandmed”)

17) Liikmesriikide ja komisjoniga koostöö tegemise eest vastutav asutus (andmetüüp „kontaktandmed”)

D) Teave hindamismeetodite kohta (artiklid 8 ja 9)

i) Üldist: kõikide hindamismeetodite alane teave

1) Teenusepakkuja (andmetüüp „kontaktandmed”)

2) Muudatusdokumendid (andmetüüp „muudatusdokumendid”)

3) Hindamistüüp

4) Teave piirkonna kohta (link B-le)

5) Saasteaine

ii) Statsionaarse mõõtmise teave

1) Mõõtepaigaldise ID

2) Euroopa jaama ID

3) Võrgu ID

4) Riikliku jaama kood

5) Seirejaama nimi

6) Omavalitsusüksuse nimi

7) Mõõtmise algus- ja lõppkuupäev

8) Mõõtmistüüp

9) Mõõtmis-/proovivõtu-/analüüsimeetod

10) Mõõtmis-/proovivõtuseadmed (kus teave on kättesaadav)

11) Avastamiskünnis (kus teave on kättesaadav)

12) Samaväärsuse tõendamine

13) Samaväärsuse tõendamine: dokumentatsioon (veebilink)

14) Proovivõtuaeg

15) Valikusamm

16) Representatiivse ala ruumiline ulatus (andmetüüp „ruumiline ulatus”) (kus teave on kättesaadav)

17) Representatiivsuse hindamine (kus teave on kättesaadav)

18) Representatiivsusdokumendid (veebilink) (kus teave on kättesaadav)

19) Proovivõtukoha asukoht: õhusisselaskeava kõrgus maapinnast

20) Proovivõtukoha asukoht: õhusisselaskeava horisontaalkaugus kõrvalhoonest (liikluse mõõtejaamade puhul)

21) Proovivõtukoha asukoht: õhusisselaskeava kaugus lähimast sõidurajast (liikluse mõõtejaamade puhul)

22) Jaama liigitus põhiliste iga saasteaine mõõtepaigaldise jaoks asjakohaste heitmeallikate suhtes

23) Põhiallikad (liiklus, koduküte, tööstusallikad või allika maa-alad jne) (kus teave on kättesaadav)

24) Kaugus põhilistest tööstusallikatest või allika maa-aladest (tööstuse mõõtejaamade kohta)

25) Jaama ajalised viited: algus- ja lõppkuupäev

26) Geograafilised koordinaadid: seirejaama pikkuskraad, laiuskraad ja kõrgus

27) Jaama teabe dokumentatsioon, sealhulgas kaardid ja fotod (veebilink) (kus teave on kättesaadav)

28) Ala liigitus

29) Kaugus suurema ristmikuni (liikluse mõõtejaamade puhul)

30) Hinnatud liiklustihedus (liikluse mõõtejaamade puhul)

31) Raskeveokite osa liikluses (liikluse mõõtejaamade puhul, kus teave on kättesaadav)

32) Liikluskiirus (liikluse mõõtejaamade puhul, kus teave on kättesaadav)

33) Tänavakanjon – tänava laius (liikluse mõõtejaamade puhul, kus teave on kättesaadav)

34) Tänavakanjon – hoonete fassaadide keskmine kõrgus (liikluse mõõtejaamade puhul, kus teave on kättesaadav)

35) Võrgu nimi

36) Võrk: operatsiooni algus- ja lõppkuupäev

37) Vaatlusvõrgu töökorralduse eest vastutav asutus (andmetüüp „kontaktandmed”)

38) Hindamismeetod talvise liivatamise ja soolatamise jaoks (kus on kohaldatav direktiivi 2008/50/EÜ artikkel 21)

39) Hindamismeetod looduslikest allikatest pärit saaste puhul (kus on kohaldatav direktiivi 2008/50/EÜ artikkel 20)

40) Andmekvaliteedi normid: vaatlusaja määr

41) Andmekvaliteedi normid: andmete registreerimisaja määr

42) Andmekvaliteedi normid: mõõtemääramatuse hindamine

43) Andmekvaliteedi normid: jälgitavuse ja mõõtemääramatuse hindamise dokumendid

44) Andmekvaliteedi normid: kvaliteedi tagamise ja kontrolli dokumendid (veebilink)

iii) Indikaatormõõtmiste teave

1) Indikaatormõõtmise ID

2) Mõõtmismeetodi kirjeldus

3) Mõõtmistüüp

4) Mõõtmismeetod

5) Mõõtmis-/proovivõtuseadmed (kus teave on kättesaadav)

6) Avastamiskünnis (kus teave on kättesaadav)

7) Proovivõtuaeg

8) Valikusamm

9) Geograafilised koordinaadid: geograafiline pikkuskraad, laiuskraad ja kõrgus

10) Hindamismeetod talvise liivatamise ja soolatamise jaoks (kus on kohaldatav direktiivi 2008/50/EÜ artikkel 21)

11) Hindamismeetod looduslikest allikatest pärit saaste puhul (kus on kohaldatav direktiivi 2008/50/EÜ artikkel 20)

12) Andmekvaliteedi normid: vaatlusaja määr

13) Andmekvaliteedi normid: andmete registreerimisaja määr

14) Andmekvaliteedi normid: mõõtemääramatuse hindamine

15) Andmekvaliteedi normid: jälgitavuse ja mõõtemääramatuse hindamise dokumendid

16) Andmekvaliteedi normid: kvaliteedi tagamise ja kontrolli dokumendid (veebilink)

iv) Mudelandmed

1) Mudeli ID

2) Keskkonnaeesmärgi tüüp (andmetüüp „keskkonnaeesmärk”)

3) Modelleerimismeetod: nimi

4) Modelleerimismeetod: kirjeldus

5) Modelleerimismeetod: dokumentatsioon (veebilink)

6) Modelleerimismeetod: valideerimine mõõtmiste järgi

7) Modelleerimismeetod: valideerimine mõõtmiste järgi kohtades, mis ei ole õhukvaliteedi piirkonna all deklareeritud

8) Modelleerimisperiood

9) Modelleerimispindala (andmetüüp „ruumiline ulatus”)

10) Ruumiline lahutus

11) Hindamismeetod talvise liivatamise ja soolatamise jaoks (kus on kohaldatav direktiivi 2008/50/EÜ artikkel 21)

12) Hindamismeetod looduslikest allikatest pärit saaste puhul (kus on kohaldatav direktiivi 2008/50/EÜ artikkel 20)

13) Andmekvaliteedi normid: mõõtemääramatuse hindamine

14) Andmekvaliteedi normid: kvaliteedi tagamise ja kontrolli dokumendid (veebilink)

v) Objektiivse hindamise teave

1) Objektiivse hindamise ID

2) Kirjeldus

3) Objektiivse hindamise pindala (andmetüüp „ruumiline ulatus”)

4) Andmekvaliteedi norm: mõõtemääramatuse hindamine

5) Andmekvaliteedi normid: jälgitavuse ja mõõtemääramatuse hindamise dokumendid

6) Andmekvaliteedi normid: kvaliteedi tagamise ja kontrolli dokumendid (veebilink)

E) Teave hindamise teel valideeritud põhiandmete kohta ja hindamise teel saadud ajakohastatud põhiandmete kohta (artikkel 10)

1) Teenusepakkuja (andmetüüp „kontaktandmed”)

2) Muudatusdokumendid (andmetüüp „muudatusdokumendid”)

3) Versiooni number

4) Saasteaine

5) Saasteaine ühik

6) Hindamistüüp

7) Hindamismeetod (link D-le)

8) Proovivõtu algus- ja lõppkuupäev

9) Proovivõtu ajaühikud ja ühikute arv

10) Mõõtmisväärtus (sh looduslikest allikatest ning talvisest liivatamisest ja soolatamisest tingitud saasteaine kontsentratsioonitasemete kogus (kus on kohaldatavad direktiivi 2008/50/EÜ artiklid 20 ja 21))

11) Modelleeritud väärtus (andmetüüp „ruumiline vaatlus”) (sh looduslikest allikatest ning talvisest liivatamisest ja soolatamisest tingitud saasteaine kontsentratsioonitasemete kogus (kus on kohaldatavad direktiivi 2008/50/EÜ artiklid 20 ja 21))

12) Valiidsus

13) Kontrollistaatus

F) Teave genereeritud koondandmete kohta (artikkel 11)

1) Hindamise ID

2) Teave piirkonna kohta (link B-le)

3) Saasteaine

4) Saasteaine ühik

5) Keskkonnaeesmärk (andmetüüp „keskkonnaeesmärk”)

6) Hindamistüüp

7) Hindamismeetod (link D-le)

8) Aja viide: koondperioodi algus- ja lõppkuupäev

9) Mõõtmise koondväärtus

10) Modelleeritud koondväärtus (andmetüüp „ruumiline vaatlus”)

11) Andmekvaliteedi norm: vaatlusaja määr

12) Andmekvaliteedi norm: andmete registreerimisaja määr

13) Andmekvaliteedi norm: mõõtemääramatuse hindamine

14) Valiidsus

15) Kontrollistaatus

G) Teave keskkonnaeesmärkide saavutamise kohta (artikkel 12)

See teave peab hõlmama kõiki piirkondi ja linnastuid ning olema täielikult kooskõlas käesoleva lisa F osas genereeritud teabega, mis sisaldab valideeritud koondandmeid saasteainete hindamise kohta, mille puhul on kindlaks määratud keskkonnaeesmärgid.

1) Teenusepakkuja (andmetüüp „kontaktandmed”)

2) Aruandeaasta

3) Muudatusdokumendid (andmetüüp „muudatusdokumendid”)

4) Teave piirkonna kohta (link B-le)

5) Ületamisolukord (andmetüüp „ületamisolukord”)

6) Saasteaine

7) Hindamisteave (link D-le)

8) Keskkonnaeesmärgi ületamine

9) Keskkonnaeesmärgi ja lubatud ületamismäära ületamine

10) Ületamine, võttes arvesse looduslikke allikaid

11) Ületamine, võttes arvesse talvist liivatamist või soolatamist

12) Ületamisolukord pärast looduslikest allikatest ning talvisest liivatamisest ja soolatamisest tingitud saaste arvessevõtmist (andmetüüp „ületamisolukord”)

13) Piirtaseme ületamise juhtude arv kokku (vastavalt punktidele 8–11)

H) Teave õhukvaliteedi kavade kohta (artikkel 13)

1) Teenusepakkuja (andmetüüp „kontaktandmed”)

2) Muudatusdokumendid (andmetüüp „muudatusdokumendid”)

3) Õhukvaliteedi kava: kood

4) Õhukvaliteedi kava: nimi

5) Õhukvaliteedi kava: esimese ületamise võrdlusaasta

6) Pädev asutus (andmetüüp „kontaktandmed”)

7) Õhukvaliteedi kava: staatus

8) Õhukvaliteedi kava: vaatlusalused saasteained

9) Õhukvaliteedi kava: ametliku vastuvõtmise kuupäev

10) Õhukvaliteedi kava: rakendamise ajakava

11) Viide õhukvaliteedi kavale (veebilink)

12) Viide rakendamisele (veebilink)

13) Asjakohane väljaanne (andmetüüp „avaldamine”)

14) Asjaomase ületamisolukorra (asjaomaste ületamisolukordade) kood (link G-le)

I) Teave saasteallikate osadeks jaotuse kohta (artikkel 13)

1) Ületamisolukorra/-kordade kood(id) (link G-le)

2) Võrdlusaasta

3) Piirkondlik taust: kokku

4) Piirkondlik taust: liikmesriigi seest

5) Piirkondlik taust: piiriülene

6) Piirkondlik taust: looduslik

7) Linnakeskkonna juurdekasv: kokku

8) Linnakeskkonna juurdekasv: liiklus

9) Linnakeskkonna juurdekasv: tööstus, sealhulgas soojus- ja elektrienergia tootmine

10) Linnakeskkonna juurdekasv: põllumajandus

11) Linnakeskkonna juurdekasv: kommertssektor ja elamumajandus

12) Linnakeskkonna juurdekasv: laevandus

13) Linnakeskkonna juurdekasv: maastikuliikurmasinad

14) Linnakeskkonna juurdekasv: looduslik

15) Linnakeskkonna juurdekasv: piiriülene

16) Kohalik juurdekasv: kokku

17) Kohalik juurdekasv: liiklus

18) Kohalik juurdekasv: tööstus, sealhulgas soojus- ja elektrienergia tootmine

19) Kohalik juurdekasv: põllumajandus

20) Kohalik juurdekasv: kommertssektor ja elamumajandus

21) Kohalik juurdekasv: laevandus

22) Kohalik juurdekasv: maastikuliikurmasinad

23) Kohalik juurdekasv: looduslik

24) Kohalik juurdekasv: piiriülene

J) Teave eesmärgi saavutamise aasta jaoks kavandatud stsenaariumi kohta (artikkel 13)

1) Ületamisolukorra kood (link G-le)

2) Stsenaariumikood

3) Õhukvaliteedi kava kood (link H-le)

4) Võrdlusaasta, mille kohta prognoosid koostatakse

5) Võrdlusaasta, millest prognoose alustatakse

6) Allikate osadeks jaotamine (link I-le)

7) Asjakohane väljaanne (andmetüüp „avaldamine”)

8) Lähteolukord: emissioonistsenaariumi kirjeldus

9) Lähteolukord: koguheide asjaomases ruumiüksuses

10) Lähteolukord: kaasa arvatud meetmed (link K-le)

11) Lähteolukord: prognoosaastal eeldatavad kontsentratsioonitasemed

12) Lähteolukord: prognoosaastal eeldatav piirtaseme ületamiste arv

13) Prognoos: emissioonistsenaariumi kirjeldus

14) Prognoos: koguheide asjaomases ruumiüksuses

15) Prognoos: kaasa arvatud meetmed (link K-le)

16) Prognoos: prognoosaastal eeldatavad kontsentratsioonitasemed

17) Prognoos: prognoosaastal eeldatav piirtaseme ületamiste arv

K) Teave meetmete kohta (artiklid 13 ja 14)

1) Ületamisolukorra (-kordade) kood(id) (link G-le)

2) Õhukvaliteedi kava kood (link H-le)

3) Hindamisstsenaariumi kood (link J-le)

4) Meede: kood

5) Meede: nimi

6) Meede: kirjeldus

7) Meede: liigitus

8) Meede: tüüp

9) Meede: haldustasand

10) Meede: ajaskaala

11) Meede: asjaomane saasteallika valdkond

12) Meede: ruumiline ulatus

13) Rakenduskulude prognoos (kus teave on kättesaadav)

14) Kavandatud rakendamine: algus- ja lõppkuupäev

15) Meetme täieliku mõju avaldumise kavandatav kuupäev

16) Teised tähtsad rakendamiskuupäevad

17) Edusammude jälgimise näitaja

18) Aastase heitkoguse vähendamine tänu rakendatud meetmele

19) Prognoosaastal eeldatav mõju kontsentratsioonitasemele (kus teave on kättesaadav)